יילנה טידר

יִילֶנֶה טידר (בשוודית: Gyllene Tider; "זמנים מוזהבים" או "תור הזהב") הייתה להקת פופ שוודית. שירה "Sommartider" ("עיתות קיץ") הפך למעין המנון-קיץ עבור סקנדינבים רבים והוא מתנגן ברדיו מדי שנה בשלהי האביב ובמהלך הקיץ הקצר. הלהקה קנתה את הכרתה והצלחתה הודות לפזמונים שמחים עם מילים פשוטות מאוד. בשוודיה היא נחשבת למעין מקבילה של הביטלס או הביץ' בויז. בשנת 1977 פגש פר גסלה את מאטס פרסון, שהיה חבר בלהקה Audiovisuellt Angrepp ("מִתקפה אודיו-ויזואלית"). השניים הקימו את ההרכב Grape Rock. בהמשך, הצטרפו מיק אנדרסון, אנדרס הֵרלין ויֶרַאן פריצוֹן והחמישייה הפכה ליילנה טידר. בשנת 1978 הפכו חברי הלהקה לסלבריטאים בעקבות קונצרטים שקיימו בעיר האלמסטד. בהמשך הוציאו תקליט בשם "Billy", ובשנת 1980 הוציאו לראשונה אלבום בשם "Gyllene Tider". הלהיט הגדול של אותו אלבום היה "Flickorna på TV2" ("הבחורות מערוץ 2"). ב-1981 יצא האלבום השני - Moderna Tider ("זמנים מודרניים"), שהיה להצלחה אף הוא. הלהקה יצאה לסיבוב הופעות ברחבי שוודיה. בשנה שלאחר מכן יצא האלבום Puls ("פעימה"), ואיתו הסינגלים "Sommartider" ו-"Flickan i en Cole-Porter-sång" ("נערה משיר של קול פורטר"). ב-1984 ניסתה הלהקה לפרוץ לשוק האמריקני עם האלבום "Heartland". האלבום נכשל לאחר שנמכרו ממנו 8,000 עותקים בלבד. גרסה של אלבום זה, "The Heartland Café", יצאה בשוודיה תחת שם-ההרכב "רוקסט" (Roxette). הייתה זו הפעם הראשונה שפר גסלה השתמש בשם זה, לפני שפצח בקריירה משותפת לצידה של מארי פרדריקסון והפך את השם רוקסט למשהו אחר לגמרי. ב-1985 התפרקה יילנה טידר רשמית. במרוצת השנים יצאו, עם זאת, מספר אוספים ונעשו איחודים, אחד המצליחים בהם זה של 1996, תחת השם "Återtåget" ("הרכבת חזרה"). בשנת 2004 ציינה הלהקה את יום הולדתה ה-25 עם האלבום הראשון מזה 20 שנה וסיבוב הופעות שהתקיים בחודשים יולי ואוגוסט; סיבוב ההופעות - "GT25", היה הצלחה מרשימה, והיה הגדול ביותר שנערך בסקנדינביה והשני בגודלו באירופה. יילנה טידר סחפה מעריצים מכל רחבי שוודיה. כשהתאספו חברי הלהקה באצטדיון בגטבורג, הריעו להם שם 59 אלף איש. 1978 Gyllene Tider (מיני-אלבום) "Billy", "The Yellow EP" 1980 Gyllene Tider 1981 Moderna Tider 1982 Puls 1984 Heartland (בשוודיה יצא בשם "The Heartland Café", תחת שם המבצעים "רוקסט") 1990 Parkliv! (הופעה חיה ב-1981) 1997 Återtåget (הופעה חיה ב-1996) 2004 Finn 5 fel! 2004 GT25 Live! (הופעה חיה מאותה שנה; יצא גם ב-DVD) 1989 Instant Hits + Pers Garage 1993 Samlade Tider 1995 Halmstads Pärlor (פנינים מהקונצרט בהאלמסטד) 1997 Ljudet av ett annat hjärta/En samling 1997 !Återtåget - Gyllene Tider live 2000 ...Konstpaus - samtliga inspelningar från 90-talet och lite till 2004 GT25! Samtliga Hits 2004 !GT25 Live 1997 Återtåget (דוקומנטרי, ראיונות והופעה חיה) 2004 !Karaoke Hits 2004 Parkliv (דוקומנטרי, צולם ב-1981) 2004 !GT25 Live (הופעה חיה באצטדיון אולווי) מדיה וקבצים בנושא יילנה טידר בוויקישיתוף יילנה טידר, ברשת החברתית פייסבוק יילנה טידר, ברשת החברתית אקס (טוויטר) יילנה טידר, ברשת החברתית אינסטגרם יילנה טידר, ברשת החברתית טיקטוק יילנה טידר, סרטונים בערוץ היוטיוב יילנה טידר, ברשת החברתית Goodreads יילנה טידר, באתר פינטרסט יילנה טידר, במסד הנתונים הקולנועיים IMDb (באנגלית) יילנה טידר, באתר Rotten Tomatoes (באנגלית) יילנה טידר, באתר אפל מיוזיק (באנגלית) יילנה טידר, באתר ספוטיפיי יילנה טידר, באתר סאונדקלאוד (באנגלית) יילנה טידר, באתר Last.fm (באנגלית) יילנה טידר, באתר AllMusic (באנגלית) יילנה טידר, באתר MusicBrainz (באנגלית) יילנה טידר, באתר דיזר יילנה טידר, באתר Discogs (באנגלית) יילנה טידר, באתר Songkick (באנגלית) יילנה טידר, באתר Genius יילנה טידר, באתר SecondHandSongs יילנה טידר, באתר טיידל (באנגלית)